पेम्बा र स्वस्तिका च्याम्पियन
सुमन भोम्जन स्मृति स्पोर्ट्स क्लाइम्बिङ प्रतियोगिताअन्तर्गत लिड क्लाइम्बिङको उपाधि पेम्बा शेर्पा र स्वस्तिका चौधरीले जितेका छन् । च्याम्पियन दुवैले जनही १५ हजार पुरस्कार पाए ।
काठमाडौँ — सुमन भोम्जन स्मृति स्पोर्ट्स क्लाइम्बिङ प्रतियोगिताअन्तर्गत लिड क्लाइम्बिङको उपाधि पेम्बा शेर्पा र स्वस्तिका चौधरीले जितेका छन् । च्याम्पियन दुवैले जनही १५ हजार पुरस्कार पाए ।२०७२ सालको महाभूकम्पमा ज्यान गुमाएका खेलपत्रकार सुमन भोम्जनको स्मृतिमा धुम्बाराहीस्थित पासाङ ल्हामु स्पोर्ट्स क्लाइम्बिङ सेन्टरमा बुधबार पेम्बा २० होलको दूरी ३ मिनेट ३२.१६ सेकेन्डमा पूरा गर्दै च्याम्पियन बने । १५ होल पूरा गर्न ३ मिनेट ४.८१ सेकेन्ड लगाएका भीम तामाङ दोस्रा तथा २ मिनेट ४४.०३ सेकेन्डमा १४ होल पूरा गरेका विजय सुनार तेस्रा भए ।नेपाल क्लाइम्बिङ स्पोर्ट्स एसोसिएसन (एनसीएसए) ले आयोजना गरेको प्रतियोगिताको महिलातर्फ स्वस्तिकाले पूरै होल ५ मिनेट ८.७५ सेकेन्डमा पूरा गरिन् । दोस्रो स्थानकी बेनिशा राजवाहकले २० होल ४ मिनेट १०.४१ सेकेन्ड तथा तेस्रो भएकी विमला सुनारले ११ होल २ मिनेट ५.९४ सेकेन्डमा पुरा गरे । दुवैतर्फ दोस्राले १० हजार र तेस्राले ५ हजार रुपैयाँ पाए ।टप रोप विधातर्फ पुरुषमा सिद्धार्थ केसी प्रथम, अनुप मल्ल दोस्रो र युवराज शाहीले तेस्रो भए । महिलातर्फ अनिशा जिरेलले उपाधि जित्दा जुही थापामगर र अनिता खत्री क्रमश: दोस्रा र तेस्रो भए ।टप रोपको विजेतालाई पुरस्कार व्यवस्था थिएन । दुवै विधामा कुल ६० खेलाडीको सहभागिता थियो ।